Fortuna nasió en Sao Paulo dentro de una famiya sefaradi. Desde mansevika eya kresió serkana a la musika, la dansai el teatro. En la anyada de 1980, kuando eya empiesaba a konserse komo kantadera, eskrivió unas kantikas djunto kon el poeta brasiliano de orijin djudio Paulo Leminski, má el momento ke trokó la su karriera musikala fue kuando eya izo un voyage a Yisrael, enel anyo 1991. Ayá fue kuando Fortuna eskuchó unas kantikas en ladino i antonses eya desidió trokar la su karriera musikala asya un show en el kualo eya misturara musika, dansa i un poko de aktrisado para rekriar la rikerza kulturala de la komunita Sefaradi. Tudo eyo izo ke Fortuna se trokara endemas en peskisadora i empiesó ansina a buskhar kantikas viejas i tradisionalas ke muncha djente kaji no tinia arikódros de eyas. Dempues eya empiesaría a grabar komo kantadera endependyénte los sus diskos, los kualos a distribuyido en Arjentina, Espanya, Israel i los Estatos Unitos d'Amerika, kon má de 100 kopias vendidas. La kompanyia musikala ""Putumayo"", espesialista en World Music, a tomado sinko kantikas de eya en los sus diskos de kompilasiyones musikalas. Endemas, eya a kantado en apresentasiyones en Recife, Porto Alegre, João Pessoa, Manaus, Belo Horizonte, Curitiba, Rio de Janeiro, Salvador, Paris, Mueva York (i en la sede de las Nasiones Unitas), Miami, Amsterdam, La Aya, Anveres, Evora, Buenos Ayres, Santiago de Chile, Karakas i en la selebrasiyon de los 3000 anyos de Yerushalayim.

Rumania (en rumano: România) es un paiz balkaneo i evropeo. Rumania es un estado soverano konstituido en republika ke okupa el norte de los Balkanos i los Karpatos. En la su tierra komparte frontieras terrestres kon Madjaristan (Ungaria), Bulgaria, Ukraina, Moldava i Servia i kon la Mar Preto (Mar Negro) al este.

Ibn Gabirol fue uno de los más konosidos eskritores de poeziya relijioza de Al-Andalus, anke tambien tiene obvras en otros jeneros de la literatura. Entre sus ovras mas konosidas esta “Kéter Malkut” (Korona Real), en la kuala tenta mesklar relijión i filosofiya neo-platonika. Endemas eskvirió una ovra de musar en arabo, yamada en ivrit “Mibhar Apeninim” (Seleksiyon de Perlas), la kuala fue tresladada por Yehuda Ibn Tibbon, un syéklo dempués. La ovra mas konosida i emportante de Ibn Gabirol fue Mekor Hayim (la fuente de la vida), la kuala fue tresladada ala lingua latina enel syéklo XII i ke fue tan apresyada entre los akademikos kristyanos de la epoka, ke se kreyía ke el otor orijinal era kristyano. Egziste una versiyon en ivrit modérno, publikada en Tel Aviv enel anyo 1926 por Yaakov Blaustein.

Este artikolo uza la grafia de Aki Yerushalayim para la lingua judeo-espanyola. Mersi muncho por mantener el artikolo uzando este estil.Tolima es un departamento de Kolombia, la suya kapitala es la sivdad de Ibagué.